Perlostrigo

La **Perlostrigo** aŭ *Perlopunkta strigeto* (*Glaucidium perlatum*) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi reproduktiĝas en Afriko sude de Saharo. La Perlostrigo estas ofta kaj facile videbla birdo en malferma arbaro kaj savano. Ĝi nestumas en arba truo aŭ en neuzita nesto de libiedoj, kie la ino demetas 2-4 ovojn.

## Aspekto
eta|maldekstre|210ra|En Etoŝa.
eta|maldekstre|210ra|
La Perlostrigo estas eta (17 ĝis 21 cm, averaĝe 19&nbsp;cm) kaj fortika, kun longa vosto. La supraj partoj estas tre brunaj, kaj rimarkinde punkecaj je blanko, de kie devenas la specia nomo en la scienca latinlingva nomo kaj en kelkaj lingvoj, kiel Esperanto, portugala aŭ angla. La subaj partoj estas blankaj, striecaj je bruno. La vizaĝa disko estas blanka kaj la okuloj estas flavaj. Estas du makuloj en la nuko kiuj similaspektas kiel okuloj. La beko kaj vaksaĵo estas pale verdecflavaj, la kruroj estas kovritaj de blankaj plumoj kaj la piedoj estas flavaj.

Ambaŭ seksoj estas similaj, sed inoj estas iomete pli grandaj kaj pli pezaj (100g) ol la maskloj (65g). Junuloj estas pli palaj kun pli mallonga vosto. Al ili povas manki la punktoj de kapo kaj dorso aŭ ili povas esti reduktita kaj la falsa 'vizaĝo' estas tre evidenta.

La flugo estas tre ondeca. Tiu ĉi specio ofte ĉasas dumtage, kaj povas esti facile lokigita pro la etaj birdoj kiuj ĉikanas ĝin kiam ĝi ripozas surarbe. Ĝi ĉasas varion de etaj predoj. La alvoko estas fajfa *tu-tu-tu-tu-tu-tu-tu*.

## Distribuado kaj subspecioj
La perlostrigo troviĝas en subsahara Afriko, precipe disvastigita tra savano, en suda Afriko, tra norda kaj centra Namibio, sude ĝis la suda limo de arida arbustaro kaj arbaro en suda Namibio. Ilia ĉeesto pluas pli norden tra Bocvano kaj Zimbabvo ĝis Sudano kaj okcidente ĝis Senegalo.

Ili troviĝas en vasta gamo de arbaraj kaj arbustejaj habitatoj, precipe de *mopane* kaj de malferma dornosavano kun areoj de maldensa grundkovraĵo. Ili evitas densan arbaron kaj arbaron, kaj malferman herbejon kaj arbustaron.

## Kutimaro
La perlostrigo ofte estas aktiva tage, Ili ripozas en relative malfermaj lokoj sub kanopeoj de malgrandaj arbustoj aŭ arbetoj, atente rigardante entrudiĝintojn kaj facile ŝanĝante ripozejojn se ĝenataj.

### Reproduktado
Perlostrigetoj estas monogamaj, solemaj nestumantoj, kaj tre teritoriemaj. La denseco de nestado en maldense arbarkovritaj vivejoj estas limigita de la havebleco de nestotruoj. La masklo portas manĝaĵon al la ino kiel ceremonio de pariĝado kaj la ino pasigas longajn periodojn vokante mallaŭte el ene de la nesto antaŭ ol ovodemeti. Iliaj nestoj estas kutime malnovaj truoj elfositaj de grandaj barbuloj aŭ pegoj. Oni observis unuopan inon uzantan la saman nestejon dum almenaŭ kvar jaroj. Inoj kutime demetas de 2 ĝis 4 ovojn kaj la kovada periodo daŭras ĉirkaŭ 29 tagojn.

## Referencoj 
*  Ne minacata
* *Birds of The Gambia* de Barlow, Wacher kaj Disley, ISBN 1-873403-32-1

## Eksteraj ligiloj 
* Filmoj de **Perlostrigo*** Pearl-spotted Owlet - Speciteksto en The Atlas of Southern African Birds.
* Filmetoj, fotoj kaj sono ĉe Interreta Birdokolekto

Kategorio:Strigedoj
Kategorio:Birdoj de Afriko